**Тақырыбы: «Көктем аруы»**

Мақсаты: Балаларды аналардың өлшеусіз еңбегін бағалай білуге үйрету. Анасын сүю арқылы еліне, жеріне деген сүйіспеншілігін арттыру. Дүниедегі жақсылық атаулының барлығын күннің нұрынан, ананың мейірімінен тарайтынын ұғындыру. Әдептілікке, сыпайылыққа, сұлулыққа, кішіпейілділікке, өнерге ұмтылған қыз балаларды тәрбиелеу.  
Көрнекілігі: Слайд, гүлдер, шар.

Балалар мерекеге арнап аналарға би билеп шығады.

Құрметті әріптестер, ақ жаулықты аналар, кішкентай бүлдіршіндер бүгінгі «Көктем аруы!» атты тәрбие сағатымызға қош келдіңіздер. Бүгін үлкен мереке. Құрметті ата - аналар, қыз - қызғалдақтар, қадірлі тәрбиешілер! Қар астынан қалқиып, бәйшешек бой көтергенде, көктемнің алғашқы хабаршысы болып аналар мерекесі келді.  
Бәйшешек соншалықты нәзіктігіне қарамастан қалың қар астынан бүршік атады. Біздің асыл аналарымыз да бәейшешектей барлық қиыншылыққа төзімді.  
Аналар көктемгі гүлдей жарқырап, гүл мерекелеріңіз, күн мерекелеріңіз құтты болсын!  
«Бұл халықаралық әйелдер күні, көктем мерекесі. Наурыз айы – үлкен мерекелер айы. Көктемнің шуақты күндерімен сабақтаса келетін бұл мейрамды тойламайтын халық жоқ. Бәріміз ананың ақ сүтінен нәр алып, өсіп - өніп келеміз. Күллі адамзат абзал да, асыл жандардың алдында бас иеді.

Құттықтау сөз бөбекжай меңгерушісіне беріледі.

Жүргізуші:

Уа, халайық, халайық,

Мұнда назар салайық.

Рұқсат болса бастайық!

Жүргізуші:

Мың бұралған арулар аңдап басып,

Келеді міне ортаға толқып тасып.

Аруларын сыйлаған, халқым менің,

Көңілді қошеметпен қарсы алайық!

Ортаға «Көгершін» тобынан қатысушы аруларымызды қол соғып қарсы алайық.

1 - аруымыз: Сейтқали Ақнұр Асылханқызы

2 - аруымыз: Қосбол Асылнұр Әділжанқызы

3 - аруымыз: Байболат Аянат Уалиханқызы

4 - аруымыз: Бақтыгерей Перизат Абатқызы

5 - аруымыз: Максимова Зере Нұрбекқызы

6 - аруымыз: Қадырбек Айару Алтынбекқызы

7 – аруымыз: Сағыналы Айзере Масимқызы

8 – аруымыз: Нұрланқызы Маржан

9 – аруымыз: Қасым Назым Қаныбекқызы

10 – аруымыз: Хасан Айкөркем Гусманқызы

Ал, халайық, аруларға тамсанайық,

Қыз қылықты дегенге ән салайық.

Атына заты сай аруларға

Тағы да бір қол соғып қарсы алайық.

Ән: «Ақ мамам»

Жүргізуші:

Уа, арулар, арулар!

Ешкімің жоқ алалар.

Ару болу үлкен сын, оны қазың бағалар – деп, әділ – қазылар алқасымен таныс болыңыздар.

Әділ қазылар:

Жүргізуші: Сайысты бастамас бұрын, сайыстың атқаратын міндеттері мен таныстырып өтейін.

1. Өздерінің реттік санын алу.

2. Өздерін таныстыру.

3. Өз өнерін көрсету.

4. «Әдемі кілемше» дайын ою-өрнекті жапсыру.

5. Сән үлгісін көрсету.

Жүргізуші:

**І кезең.** Реттік сандарын алу. (арулар реттік нөмерлерін суырады). Аруларымыздың реттік нөмерін анықтап алсақ, ендеше дайындалуға рұқсат берейік.

Бүлдіршін арулар келді танысуға,

Бойындағы бар дарынды дарытуға.

Қорықпастан сахнаға келіп жетті,

Әдеппен, ізетпенен танысуға.

Бұл сайыста үзеңгі қағыстырып,

Көрейік, ару қыздарды жарыстырып.

Бұл залда білетін бар, білмейтін бар,

Әрбір ару көрсін өзін таныстырып. Ендігі кезекте аруларымызды өз – өзін таныстыруға кезек берейік. (арулар таныстырады)

Әділ қазылар алқасынан 1 кезең таныстыру бағасын сұраймыз. Рахмет. Келесі кезеңге дайын болғанша әжелерімзге арналған ән айтып жіберейік.

Ән: «Сағындым әже»

**ІІ Кезең**. Аруларымыз өз өнерін көрсету.

Өнерің болса қолыңда.

Өнерлінің ырысы,

Жарқырап жатыр жолында.

Сайыста ән салайық, би билейік,

Өнермен өрге басып кідірмейік.

(Аруларымыз өз өнерлерін көрсетеді)

Әділ қазылардан өз өнерін көрсету бөлімі бойынша бағаларын сұраймыз.

**ІІІ кезең.** Аруларымызға берілетін тапсырма дайын ою-өрнектен ақ қағаз бетіне «Әдемі кілемше» жасап жапсыру.

Аруларымыз тапсырмаларын орындап жатқанда, тобымыздың ұлдары аналарымыз, әжелерімізге арнаған тақпақтарына кезек береміз.

**Мансур:**

Ананың біз гүліміз,

Ана-біздің күніміз

Ұландарды қуантып,

Ұзақ өмір сүріңіз.

**Алпамыс:**

Мені жақсы көреді,

Күндей күліп келеді

Көп ертегі біледі,

Маған айтып береді.

Мен гүлдерді жұлмаймын,

Торғайларды қумаймын.

Айтқан сөзді тыңдаймын,

Апашымды сыйлаймын.

**Сауран:**

Құшағыңа кіргенде

Жылынамын бір демде

Не жетеді көзіңе,

Мейірімді күннен де

Үн қатасың бал тілмен,

Еркелеймін әр күн мен.

Құттықтаймын, анашым,

Сегізінші наурызбен!

**Сисенәлі:**

Жарқын жүзді жан апам,

Сендей болсын бар адам

Сендей болса бар адам

Шаттық кетпес баладан!

Сенсің, ана, жан күші,

Сендей болсын бар кісі

Сендей болсын бар кісі

Шексіз перзент арызы.

**Заңғар:**

Өзің мені өсірген,

Айналайын ақ әжем.

Тентек болсам кешірген,

Шөлдедің бе, дана әжем.

Шай қайнатып берейін

Шекер салып, жан әжем

Өзім құйып берейін

Балдай тәтті бал әжем.

**Нұралы:**

Менің әжем, ақ әжем

Ұл мен қыздың бағы әжем

Ертегі айтып бер десең

Айтып берер тағы әжем

Менің әжем, гүл әжем

Алтын әжем, күн әжем

Апам үшін, мен үшін

Нағыз ана тілі-әжем.

ІІІ кезең бағаларын сұралады. Әділқазылар аруларымыздың жұмысын қарап бағалайды.

Құтты болсын аналардың мейрамы!  
Жарқыраңдар, жаз күніндей жайдары!  
Мерекесі бұл көктемнің алғашқы,  
Бақыт берсін әр көктемнің айлары! дей келе балалаларымыздың ағылшын тілінен аналарға деген тілегін жеткізейік.   
(ағылшын тілінен тақпақтары айтылады)

**ІV кезең. Сән үлгісін көрсету.**

Ал, халайық ықыласпен демейік,

Арулардың сән үлгісін көрейік.

Сыры мен сымбатына қарап біз,

Әділдікпен бағаларын берейік.

(Арулар реттік номерлері бойынша бірінен кейін бірі сән үлгісін көрсетеді.)

Жүргізуші:

Барына риза болсын көрермендер,

Көрсетті өнерлерін жас өрендер.

Осымен сайысымыз аяқталсын,

Қазылар берсін енді шын бағасын.

Қазылар орнықтырар әділдікті,

Кімдердің жауаптары кәміл шықты.

Өнерлі, білімділер жарысында,

Жеңіске жетер дейміз нағыз мықты.

Әділ қазыларға сөз беріледі.

Сайысқа қатысушы бүлдіршін арулар марапатталады.

1.Өнерлі ару.  
2.Шебер ару.  
3.Биші ару.  
4.Өжет ару.

5.Инабатты ару  
6.Көктем аруы  
7.Үлгілі ару  
8.Әнші ару  
9.Сымбатты ару.  
10.Жайдарлы ару  
 11.Сыпайы ару.

12.Ерке ару

Қорытынды сөз. Осымен байқауымыз өз мәресіне жетті. Ару қыздарымызға және әрине түн ұйқысын төрт бөліп жүретін жалғыз адам ол Анаға рахмет айтамыз. Мерекелеріңіз құтты болсын!